STECON "2024Q3

บริษัท สเตคอน กรุ๊ป จำกัด (มหาชน) และบริษัทย่อย

หมายเหตุประกอบงบการเงินระหว่างกาลแบบย่อ

สำหรับงวดสามเดือนและเก้าเดือนสิ้นสุดวันที่ 30 กันยายน 2567

1. 	ข้อมูลทั่วไป

1.1	ข้อมูลทั่วไปของบริษัทฯ

บริษัท สเตคอน กรุ๊ป จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งและมีภูมิลำเนาในประเทศไทย บริษัทฯดำเนินธุรกิจหลักในการประกอบธุรกิจลงทุน ที่อยู่ตามที่จดทะเบียนของบริษัทฯอยู่ที่
เลขที่ 32/59-32/60 อาคารซิโน-ไทย ทาวเวอร์ ถนนสุขุมวิท 21 แขวงคลองเตยเหนือ เขตวัฒนา กรุงเทพมหานคร

1.2	แผนการปรับโครงสร้างการถือหุ้นและการจัดการของกลุ่มบริษัทฯ

เมื่อวันที่ 29 มีนาคม 2567 ที่ประชุมสามัญประจำปีผู้ถือหุ้นของบริษัทฯได้มีมติอนุมัติให้นำหุ้นของบริษัทฯเข้าจดทะเบียนในตลาดหลักทรัพย์แห่งประเทศไทย (“ตลาดหลักทรัพย์ฯ”) แทนหลักทรัพย์ของ
บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) (“STEC”) ในวันเดียวกับที่หุ้นของ STEC ถูกเพิกถอนจากการเป็นหลักทรัพย์จดทะเบียนในตลาดหลักทรัพย์ฯ

ต่อมาบริษัทฯได้ทำคำเสนอซื้อหลักทรัพย์ทั้งหมดของ STEC โดยบริษัทฯออกและเสนอขายหุ้นของบริษัทฯในอัตราแลกหลักทรัพย์เท่ากับ 1 ต่อ 1 ซึ่งจะเท่ากับ 1 หุ้นสามัญที่ออกใหม่ของบริษัทฯต่อ 1 หุ้นสามัญของ STEC กำหนดระยะเวลารับซื้อรวมทั้งสิ้น 45 วันทำการ ตั้งแต่วันที่ 19 สิงหาคม 2567 ถึง 21 ตุลาคม 2567 ซึ่งระยะเวลาในการทำคำเสนอซื้อได้สิ้นสุดแล้ว และมีผู้ถือหุ้นของ STEC ตอบรับคำเสนอซื้อเป็นจำนวนรวม 1,519,080,193 หุ้น คิดเป็นร้อยละ 99.60 ของจำนวนหุ้นที่ออกและจำหน่ายแล้วทั้งหมดของ STEC
จึงถือว่าการทำคำเสนอซื้อดังกล่าวเป็นผลสำเร็จ และมีผลทำให้ STEC เป็นบริษัทย่อยของบริษัทฯ
และบริษัทฯได้จดทะเบียนเปลี่ยนแปลงทุนชำระแล้วกับกระทรวงพาณิชย์ในวันที่ 24 ตุลาคม 2567

เมื่อวันที่ 29 ตุลาคม 2567 หุ้นสามัญของบริษัทฯได้เข้าเป็นหลักทรัพย์จดทะเบียนในตลาดหลักทรัพย์ฯ                                แทนหุ้นสามัญของ STEC ซึ่งถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ
ในวันเดียวกัน

1.3	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯนำเสนองบการเงินระหว่างกาลแบบย่อ บริษัทฯได้แสดงรายการในงบฐานะการเงิน 
งบกำไรขาดทุน งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแสเงินสด
ในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงินระหว่างกาลในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด                                ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ                                 เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงิน                                    ระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.4	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท สเตคอน กรุ๊ป จำกัด (มหาชน)
(ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า
“กลุ่มบริษัท”) ในระหว่างงวดปัจจุบันมีการลงทุนในบริษัทย่อยเพิ่มเติมตามที่กล่าวไว้ในหมายเหตุประกอบงบการเงินระหว่างกาลข้อ 3

1.5	นโยบายการบัญชี

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2566

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2567 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

1.6	มาตรฐานการรายงานทางการเงินใหม่ที่จะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568

สภาวิชาชีพบัญชีได้ประกาศใช้มาตรฐานการรายงานทางการเงินฉบับปรับปรุงหลายฉบับ ซึ่งจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน

ฝ่ายบริหารของกลุ่มบริษัทเชื่อว่าการปรับปรุงมาตรฐานนี้จะไม่มีผลกระทบอย่างเป็นสาระสำคัญต่อ
งบการเงินของกลุ่มบริษัท

2.	รายการธุรกิจกับกิจการที่เกี่ยวข้องกัน

กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ

ยอดคงค้างระหว่างกลุ่มบริษัทและกิจการที่เกี่ยวข้องกัน มีรายละเอียดดังนี้

ค่าตอบแทนกรรมการและผู้บริหาร

3.	เงินลงทุนในบริษัทย่อย

เมื่อวันที่ 4 มีนาคม 2567 ที่ประชุมวิสามัญผู้ถือหุ้นของบริษัทฯได้มีมติพิเศษอนุมัติจัดตั้งบริษัท สเตคอน
โลจิสติกส์ แอนด์ ทรานสปอร์เทชั่น จำกัด เพื่อรองรับแผนการปรับโครงสร้างการถือหุ้นและการจัดการของกลุ่มบริษัทฯ โดยมีทุนจดทะเบียน 10,000 บาท (หุ้นสามัญ 1,000 หุ้น มูลค่าที่ตราไว้หุ้นละ 10 บาท)
ทั้งนี้บริษัทฯได้จ่ายชำระค่าหุ้นสามัญทั้งหมดจำนวน 10,000 บาท และจดทะเบียนจัดตั้งบริษัทย่อยกับกระทรวงพาณิชย์แล้วเมื่อวันที่ 17 มิถุนายน 2567

เงินลงทุนในบริษัทย่อยที่แสดงอยู่ในงบการเงินเฉพาะกิจการแสดงมูลค่าตามวิธีราคาทุนสุทธิจากค่าเผื่อ
การด้อยค่า (ถ้ามี)

4.	อุปกรณ์

รายการเปลี่ยนแปลงของบัญชีอุปกรณ์สำหรับงวดเก้าเดือนสิ้นสุดวันที่ 30 กันยายน 2567 สรุปได้ดังนี้

5.	เจ้าหนี้อื่น

6.	หนี้สินตามสัญญาเช่า

การเปลี่ยนแปลงของบัญชีหนี้สินตามสัญญาเช่าสำหรับงวดเก้าเดือนสิ้นสุดวันที่ 30 กันยายน 2567
มีรายละเอียดดังนี้

7.	ทุนเรือนหุ้น

เมื่อวันที่ 4 มีนาคม 2567 ที่ประชุมวิสามัญผู้ถือหุ้นของบริษัทฯได้มีมติพิเศษอนุมัติการเพิ่มทุนจดทะเบียนจากทุนจดทะเบียนเดิม 10,000 บาท เป็น 1,525,116,540 บาท โดยการจดทะเบียนหุ้นสามัญเพิ่มทุนจำนวน 1,525,106,540 หุ้น มูลค่าตราไว้หุ้นละ 1 บาท คิดเป็นเงิน 1,525,106,540 บาท เพื่อรองรับการตอบรับการแลกเปลี่ยนหลักทรัพย์จากผู้ถือหุ้นเดิมของบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) (“STEC”) โดยชำระค่าหุ้นสามัญของ STEC เป็นหุ้นออกใหม่ของบริษัทฯ ตามแผนการปรับโครงสร้างการถือหุ้นและการจัดการของกลุ่มบริษัทฯ และได้จดทะเบียนการเพิ่มทุนจดทะเบียนดังกล่าวกับกระทรวงพาณิชย์แล้วเสร็จเมื่อวันที่ 7 มีนาคม 2567

8.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากขาดทุนก่อนภาษีเงินได้สำหรับงวดคูณด้วยอัตราภาษีเฉลี่ย                       ทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนและเก้าเดือนสิ้นสุดวันที่ 30 กันยายน 2567 สรุปได้ดังนี้

9.	ข้อมูลทางการเงินจำแนกตามส่วนงาน

กลุ่มบริษัทดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ ธุรกิจลงทุน และ
ดำเนินธุรกิจในเขตภูมิศาสตร์หลัก คือ ประเทศไทย กลุ่มบริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานในงบการเงิน ดังนั้น รายได้ กำไรหรือขาดทุนจากการดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

10.	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด บริษัทฯจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

11.	เหตุการณ์ภายหลังรอบระยะเวลารายงาน

เมื่อวันที่ 6 พฤศจิกายน 2567 บริษัทฯได้ลดทุนจดทะเบียนเริ่มแรก 10,000 บาท ตามมติพิเศษที่ประชุมวิสามัญผู้ถือหุ้นของบริษัทฯ ครั้งที่ 1/2567 จากทุนจดทะเบียนเดิม 1,525,116,540 บาท (หุ้นสามัญ 1,525,116,540 หุ้น มูลค่าที่ตราไว้หุ้นละ 1 บาท) เป็น 1,525,106,540 บาท (หุ้นสามัญ 1,525,106,540 หุ้น
มูลค่าที่ตราไว้หุ้นละ1 บาท)

12.	การอนุมัติงบการเงินระหว่างกาล

งบการเงินระหว่างกาลนี้ได้รับการอนุมัติให้ออกโดยกรรมการผู้มีอำนาจของบริษัทฯเมื่อวันที่                                  14 พฤศจิกายน 2567

| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2567 | 30 กันยายน 2567 | 31 ธันวาคม 2566 |

|  |  |  | (ตรวจสอบแล้ว) |

| หนี้สิน |  |  |  |

| เจ้าหนี้อื่น - กิจการที่เกี่ยวข้องกัน (หมายเหตุ 5) |  |  |  |

| บริษัทที่เกี่ยวข้องกัน (มีกรรมการร่วมกัน) | 8,744 | 8,744 | - |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม/งบการเงินเฉพาะกิจการ | งบการเงินรวม/งบการเงินเฉพาะกิจการ |

|  | สำหรับงวดสามเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน |

|  | 2567 | 2567 |

| ผลประโยชน์ระยะสั้น | 3,937 | 4,217 |

| รวม | 3,937 | 4,217 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2567 | - | - |

| ซื้อเพิ่มระหว่างงวด | 4,588 | 4,588 |

| ค่าเสื่อมราคาสำหรับงวด | (202) | (202) |

| ยอดคงเหลือ ณ วันที่ 30 กันยายน 2567 | 4,386 | 4,386 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน           2567 | 30 กันยายน           2567 | 31 ธันวาคม 2566 |

|  |  |  | (ตรวจสอบแล้ว) |

| เจ้าหนี้อื่น - กิจการที่เกี่ยวข้องกัน (หมายเหตุ 2) | 8,744 | 8,744 | - |

| เจ้าหนี้อื่น - กิจการที่ไม่เกี่ยวข้องกัน | 5 | 5 | - |

| ค่าใช้จ่ายค้างจ่าย | 504 | 504 | 53 |

| รวมเจ้าหนี้อื่น | 9,253 | 9,253 | 53 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน           2567 | 30 กันยายน           2567 | 31 ธันวาคม 2566 |

|  |  |  | (ตรวจสอบแล้ว) |

| จำนวนเงินที่ต้องจ่ายตามสัญญาเช่า | 4,224 | 4,224 | - |

| หัก: ดอกเบี้ยรอการตัดจำหน่าย | (315) | (315) | - |

| รวม | 3,909 | 3,909 | - |

| หัก: ส่วนที่ถึงกำหนดชำระภายในหนึ่งปี | (960) | (960) | - |

| หนี้สินตามสัญญาเช่า - สุทธิจากส่วนที่ถึงกำหนดชำระ ภายในหนึ่งปี | 2,949 | 2,949 | - |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 1 มกราคม 2567 | - | - |

| บวก: ทำสัญญาเช่าเพิ่มขึ้น | 4,065 | 4,065 |

| หัก: จ่ายชำระหนี้สินตามสัญญาเช่า | (156) | (156) |

| ยอดคงเหลือ ณ วันที่ 30 กันยายน 2567 | 3,909 | 3,909 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินเฉพาะกิจการ |

|  | 2567 | 2567 |

| ภาษีเงินได้ปัจจุบัน: |  |  |

| ภาษีเงินได้นิติบุคคลระหว่างกาล | - | - |

| ภาษีเงินได้รอการตัดบัญชี: |  |  |

| ภาษีเงินได้รอการตัดบัญชีจากการเกิดผลแตกต่าง ชั่วคราวและการกลับรายการผลแตกต่างชั่วคราว | - | - |

| ค่าใช้จ่ายภาษีเงินได้ที่แสดงอยู่ในงบกำไรขาดทุน | - | - |

|  |  |  |

| (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินเฉพาะกิจการ |

|  | 2567 | 2567 |

| ภาษีเงินได้ปัจจุบัน: |  |  |

| ภาษีเงินได้นิติบุคคลระหว่างกาล | - | - |

| ภาษีเงินได้รอการตัดบัญชี: |  |  |

| ภาษีเงินได้รอการตัดบัญชีจากการเกิดผลแตกต่าง ชั่วคราวและการกลับรายการผลแตกต่างชั่วคราว | - | - |

| ค่าใช้จ่ายภาษีเงินได้ที่แสดงอยู่ในงบกำไรขาดทุน | - | - |